nelins
Item een sceydinge ende deilinge gesciet ende gemaect zijnde tusschen
cornelise janne roelofve en henricke geheeten roelofs gebrueden wettege
zone roelofs wijlen roelofs die hij hadde van jouffr magriete wijlen
van sombele zijne lesten wive vanden goeden chijse rinten pachten
rechte heerlijcheyden molen bosschen thienden ende allen anden goeden
leene eygen ende erve hier nae bescreven gebleve ende verstorven den
selve gebrueden van ende bijder doot wijlen der voirs hue ouders
ende oic van claese wijlen roelofs huen brueder soe die voirmaels
gelijc de selve gebrueden dit bekint hebben en mits des bekinnen
bij toedoen ende dit met openbare wale wete ende cosente goessens
tijbe doen ter tijt borgemeester jans vincke arnts wijlen vand bercte
gorts wijlen Betheman en arnts wijlen vand molen doen t tijt kint
meesters vand stad van loven mombore der selver kinden bijd voirs
wijlen roelofve huen vader die ind lesten leenen bleef dair toe
in sijne utersten geordineert ende gedeputeert gemaect vereenicht
ende overcomen sijn actvolgen des vaders uterste begeerte en testamete
ende voirt inden meesten orboe vand selven vier gebrueden alsoe
wel vand joncsten als vand outsten te deylen sijn bleve ende
gevallen den voirs cornelise roelofs in sijn deylinge de goede
chijsen rinte rechte pachte ende heerlijcheyd hier nae volgen ind
ersten thof van tuydekem te herent ghelegen metten huysen hove
boegaerd land nu sijnde onder de ploege van dien hove te herent
te winxel ende dair omtrint geleg met oic den beemd eeusselen
ende bosschen totten selven hove behoren ende den eyken alboeme
ende ande allome op de selve goede staende met oic der wintmole
aldair metter heerlijcheyt rechte ende chijsen viertschoeve halve
viertschove manscapen van leene dair toe behoeren en allen
anden huen toebehoerte geestuneert de gelethijse dair inne comen
in s d cap c bove de gelde chijse dair uuytgaen ende die
afgetog op de weerde van ses rintsgulden twee stuvers den
gulden te twintich stuvers en de corenchijse d inne comen in
rogge ende even twee halster rox voir drie halster even gereeken
boven de gelike chijse d uuytgaen en die ierst ind selver
maniere dair am afgetogen geestieert op drie ende een half
mudd ende twee molevaten rox Item sijn hem alnoch gevalle
in deylinge thien boender ende onderhalf dachmael lants
metten toebehoerten gelegen in eene stuck opde loe aldair
nu jue pnu Ende oic opd last vand halven stuve
elcx sdaigs en eene halve stuv allen sondage d mede de voirs
wilen claes hue brued de dagelijcsche misse en oic de tweeste
sondaigs misse die wijlen sijn vad gesundet heeft op s
cornelis autaer ind kerken van sinte peets te loven